stanford-oval/wikipedia huggingface dataset:
Cut Above the Rest
Musiikki > Yleistä kappaleista

Musiikkinäytteet
Kitaristi Andy Scottin kirjoittama ”Call Me” oli yhtyeen viimeinen hitti Länsi-Saksassa.
Levyn toinen singlejulkaisu on country rock -tyylinen balladi.
”Mother Earth” yhdistelee AOR:ää ja progressiivista rockia.
Äänitiedostojen kuunteluohjeet
Avausraita ”Call Me” on kitaristi Andy Scottin säveltämä kappale, joka oli samalla Cut Above the Restin ensimmäinen singlejulkaisu. Laulusolistina toimii basisti Steve Priest, vaikka alkuperäisen ”Give Me Your Love” -työnimisen version lauloi Scott itse. ”Play All Night” on tarttuvaksi sanotun kertosäkeen omaava rock, joka on kirjoitettu konserttien yhteislaulutilanteita varten ja sisältää Queen-vaikutteiset lauluharmoniat. Kappaleen demoversio jäi viimeiseksi Sweet-äänitteeksi, jossa laulajana toimi alkuperäisvokalisti Brian Connolly. Levyn kolmas raita, country rock -tyylinen ”Big Apple Waltz”, julkaistiin toisena singlenä. Kappaleen ovat kirjoittaneet yhteistyössä Andy Scott ja Steve Priest, joista jälkimmäinen laulaa sen. Albumin raskaanpaa suuntaa edustava ”Dorian Gray” oli alun perin pelkkä taustaraita, kunnes yhtye lopulta kehitti siihen sanat. Laulusolistina toimii rumpali Mick Tucker. A-puolen päättää ”Discophony (Dis-Kof-O-Ne)”, joka on diskokulttuuria vastustava ja vanhaa rockia ihannoiva kappale. Tähän viittaa myös sen nimi, joka on yhdistelmä sanoista ”disco” ja ”cacophony” (suom. kakofonia). Kappaleen on tehnyt koko yhtye Gary Moberleyn avustuksella, ja siinä on myös Santana-vivahteinen instrumentaaliosuus.
B-puolen aloittava Mick Tuckerin laulama ”Eye Games” on rauhallinen akustinen kappale, joka kertoo flirttailusta kapakoissa ja yökerhoissa. Sitä seuraa Andy Scottin laulama progressiivista rockia ja AOR:ää yhdistelevä ”Mother Earth”, joka oli ilmestynyt ennen albumia singlenä Yhdysvalloissa huomattavasti lyhennettynä versiona. Allmusicin arvostelija Donald A. Guarisco kuvasi kappaletta Electric Light Orchestran ja Mannfred Mann's Earth Bandin sekoitukseksi. Scott laulaa myös väliosia sisältävän kappaleen ”Hold Me”, joka on yli kuusiminuuttisena levyn pisin raita. Cut Above the Restin päättää Steve Priestin laulama ”Stay with Me”, joka oli Andy Scottin mukaan yksi levyn hiotuimmista kappaleista. Se tunnettiin varhaisvaiheessa nimillä ”Log One” ja ”That Girl”, ja lopullinen versio erosi huomattavasti alkuperäisestä.
Moni albumin kappaleen varhaisversio on myöhemmin julkaistu Sweet-harvinaisuuksia sisältävällä Platinum Rare -kokoelma-albumilla. Levyllä on muun muassa Brian Connollyn laulama ”Stay with Me”.
Julkaisu ja vastaanotto

Ennen itse albumia, maaliskuussa 1979, ilmestyi single ”Call Me”. Se jäi samalla Sweetin viimeiseksi listoja hätyytelleeksi kappaleeksi. Saman vuoden elokuussa ilmestyi toinen single, balladi ”Big Apple Waltz”, joka väitetystä hittipotentiaalistaan huolimatta jäi vähälle huomiolle.
Sweetin seitsemäs studioalbumi Cut Above the Rest ilmestyi lopulta lokakuussa 1979. Britanniassa ja muualla Euroopassa sen julkaisi Polydor Records, Yhdysvalloissa Capitol Records. Kaupallinen menestys jäi edellisalbumi Level Headediin verrattuna heikoksi; esimerkiksi Yhdysvaltain Billboard 200 -listalla Cut Above the Restin sijoitus oli 151, eli lähes sata pykälää heikompi kuin Level Headedin vastaava. Toisen tunnetun sijoituksensa albumi saavutti Länsi-Saksassa, missä se pääsi sijalle 49. Molemmissa maissa Cut Above the Rest oli yhtyeen viimeinen listalle yltänyt studioalbumi. Myös Australiassa albumi saavutti pientä menestystä ja ylsi siellä sijalle 87. Yhtyeen kotimaassa Britanniassa levy ei yltänyt listalle, kuten ei yksikään muu Sweetin studioalbumi Sweet Fanny Adamsia (1974) lukuun ottamatta.
Allmusic-sivuston kriitikko Donald A. Guarisco antoi arvostelussaan levylle 2,5 tähteä viidestä mahdollisesta. Hän kehuu erityisesti kappaleita ”Mother Earth” ja ”Eye Games”, mutta vastaavasti hänen mielestään albumia heikentää yhtyeen ”onneton mieltymys” melodramaattisiin balladeihin. Hän kuvailee esimerkiksi laulua ”Hold Me” teeskenteleväksi sekä tahattomasti hauskaksi. Loppuun hän kiteyttää Cut Above the Restin olevan liian epätasainen satunnaiselle kuuntelijalle, mutta Sweet-fanien löytävän siltä paljon nautittavaa. Rateyourmusic.com-sivuston käyttäjien yhteensä 80 arvostelusta levyn saama keskiarvo on 3,05 tähteä viidestä. Se yltää vuonna 1979 julkaistujen albumien joukossa sijalle 988.
Albumin Britannian- ja Yhdysvaltain-painosten kansikuvassa on kuvattuna kelanauhuri, jossa kiertää nuottipaperi, jota leikkaa terä. Lisäksi sisäpussissa oli kuva yhtyeestä studiossa. Manner-Euroopan-painoksessa on kasvokuvat yhtyeen jäsenistä kaiverrettuna puuhun. Kyseisen teoksen teki Norman Goodman.
Julkaisu ja vastaanotto > Listasijoitukset

| Valtio | Paras sijoitus | Listaviikot | Nousu listalle | Lähde |
| --- | --- | --- | --- | --- |
|  Länsi-Saksa | 49. | 1 | 1979 |  |
|  Australia | 87. |  |  |  |
|  Yhdysvallat | 151. |  | 1979 |  |
Julkaisu ja vastaanotto > Arvostelut

Allmusic:
Kappaleet

A-puoli
Call Me – 3.38 (säv. Andy Scott)
Play All Night – 3.16 (säv. Scott/Mick Tucker/Steve Priest)
Big Apple Waltz – 4.03 (säv. Priest/Scott)
Dorian Gray – 4.38 (säv. Tucker/Priest/Scott)
Discophony (Dis-Kof-O-Ne) – 5.57 (säv. Gary Moberley/Scott/Tucker/Priest)
B-puoli
Eye Games – 1.54 (säv. Scott/Austin)
Mother Earth – 6.27 (säv. Scott/Priest)
Hold Me – 6.05 (säv. Scott)
Stay With Me – 5.02 (säv. Priest/Tucker/Scott)
Kappaleet > Vuoden 2010 CD-version bonuskappaleet

Call Me – 2.54 (singleversio, säv. Scott)
Why Don’t You – 3.25 (säv. Scott/Tucker/Priest)
Mother Earth – 3.59 (singleversio, säv. Scott/Priest)
Kokoonpano > Muusikot

Sweet
Steve Priest – basso, laulu
Mick Tucker – rummut, lyömäsoittimet, laulu
Andy Scott – kitarat, syntetisaattorit, laulu
Vierailijat
Geoff Westley – piano ja sovitukset
Gary Moberley – piano kappaleissa ”Call Me”, ”Stay with Me” ja ”Dorian Gray”
Eddie Hardin – ARP 2600 -syntetisaattorisoolo kappaleessa ”Discophony (Dis-Kof-O-Ne)”
Kokoonpano > Muut

Louis Austin – äänittäjä
Norman Goodman – kansikuva (Manner-Euroopan-painos)
Lähde:
Painoksia

| Formaatti | Valtio | Levy-yhtiö ja tunnus | Julkaistu | Lähde |
| --- | --- | --- | --- | --- |
| LP |  | Polydor 2310657 | 1979 |  |
| LP | ,  | Polydor 2302 093 | 1979 |  |
| MC |  | Polydor 3100 502 | 1979 |  |
| LP |  | Polydor 2310657 | 1979 |  |
| LP |   | Capitol SO-11929 | 1979 |  |
| LP |  | Capitol EOS-81208 | 1979 |  |
| CD |  | Repertoire REP 4202-WP | 1992 |  |
| CD |  | Repertoire 942 022 | 2002 |  |
| CD |  | 7T's GLAMCD105 | 2010 |  |
Roger Daltrey

| Roger Daltrey |
| --- | --- |
 Roger Daltrey konsertissa Hyde Parkissa vuonna 2006.
Henkilötiedot
Syntynyt: 1. maaliskuuta 1944 (ikä 80)
Ammatti:  muusikko, laulaja-lauluntekijä, elokuvatuottaja, näyttelijä
Muusikko
Laulukielet:  englanti
Aktiivisena:  1959–
Tyylilajit:  Rock, art rock, hard rock, power pop
Soittimet:  laulu, kitara, huuliharppu
Yhtyeet:  The Who, The RD Crusaders, No Plan B Band
Levy-yhtiöt:  Polydor, Atlantic, Atco, Decca, Rykodisc, Warner Bros.
Aiheesta muualla
www.thewho.com
  [ Muokkaa Wikidatassa ] [ ohje ]  
Roger Harry Daltrey (s. 1. maaliskuuta 1944, Lontoo) on englantilainen rockmuusikko, joka tunnetaan varsinkin The Who -yhtyeen laulajana. Daltrey on tehnyt myös sooloalbumeita vuodesta 1973 alkaen sekä näytellyt elokuvissa ja teatterissa.
Elämä ja ura

Roger Harry Daltrey syntyi työväenluokkaiseen perheeseen Lontoossa. Hän pärjäsi koulussa hyvin, mutta hänet kuitenkin erotettiin kapinallisuutensa seurauksena. Daltrey ryhtyi rock-muusikoksi Elvis Presleyn innoittamana. Hänen ensimmäinen yhtyeensä oli The Detours, jossa hän soitti kitaraa. Yhtye oli The Whon edeltäjä ja siinä soittivat lopulta kaikki muutkin Whon jäsenet. Kun yhtyeen laulusolisti lähti, Daltrey siirtyi sen laulajaksi ja Pete Townshend kitaristiksi. Myöhemmin yhtye vaihtoi nimensä The Whoksi. Daltreylla oli tapana ratkoa yhtyeen sisäisiä riitoja usein nyrkeillään, minkä vuoksi hänet erotettiin yhtyeestä väliaikaisesti vuonna 1965 ja otettiin takaisin parannettuaan tapansa.
The Whon suosiossa Daltreyn energinen laulutapa ja karismaattinen esiintymistyyli olivat tärkeässä osassa. Daltrey kehittyi myös laulajana yhtyeen uran aikana alkuaikojen huutajasta hienovaraiseksi tulkitsijaksi. The Whon lauluntekijä Pete Townshend on sanonut, että ilman Daltreyta ei myöskään The Whota olisi, sillä Daltreyn tulkinta on ainutlaatuista.
Daltrey on tehnyt vuodesta 1973 lähtien myös sooloalbumeja, vaikka onkin jatkanut myös The Whon kanssa esiintymistä ja levyttämistä. Hän on myös levyttänyt irlantilaista musiikkia The Chieftains -yhtyeen kanssa, mistä hän sai Grammyn 1991.
Viimeisimmän soololevynsä As Long As I Have You Daltrey julkaisi kesäkuussa 2018. Hänen Who-bänditoverinsa Pete Townshend vierailee kitaristina seitsemällä levyn 11:stä kappaleesta.
Daltrey on silloin tällöin soittanut kitaraa The Whon konserteissa. Muun muassa vuoden 2002 Yhdysvaltain kiertueella hän käytti suomalaisen Kari Niemisen valmistamaa Buxom-kitaraa.
Daltrey on myös elokuva- ja televisionäyttelijä. Hän on esittänyt pääosaa The Whon rockoopperan Tommyn filmatisoinnissa, Franz Lisztin elämään perustuvassa komediassa Lisztomania ja kiitetyssä rikosdraamassa McVicar. Hän on myös esiintynyt Kerjäläisoopperan ja Kolmen pennin oopperan elokuvasovituksissa, sivurooleissa monissa muissa elokuvissa sekä useissa televisiosarjoissa.
Daltrey on ollut kahdesti naimisissa, malli Jackie Rickmanin kanssa 1964–1968 sekä malli Heather Taylorin kanssa vuodesta 1971 lähtien. Hänellä on viisi lasta sekä lastenlapsia. Lisäksi Daltrey on kertonut hänellä olevan kolme 60-luvulla irtosuhteista syntynyttä lasta, joista hän sai tietää vasta vuosikymmeniä myöhemmin.
Daltreyn omaelämäkerta My Generation – Rocklegendan omaelämäkerta julkaistiin vuonna 2018. Teoksen englanninkielinen nimi Thanks a Lot, Mr. Kibblewhite: My Story viittaa yläasteen rehtoriin, joka erotti Daltreyn koulusta tämän ollessa 15-vuotias.
Diskografia > Sooloalbumit

Daltrey (1973)
Ride a Rock Horse (1975)
One of the Boys (1977)
McVicar (1980)
Parting Should Be Painless (1984)
Under a Raging Moon (1985)
Can't Wait to See the Movie (1987)
Rocks in the Head (1992)
As Long As I Have You (2018)
Elokuvanäyttelijänä

Tommy (1975)
Lisztomania (1975)
The Legacy (1978)
McVicar (1980)
Murder: Ultimate Grounds for Divorce (1984)
Pop Pirates (1984)
The Little Match Girl (1987)
Mack the Knife (1990)
Cold Justice (1989)
Buddy's Song (1991)
If Looks Could Kill – Teen Agent (1991)
Lightning Jack (1994)
Bad English I: Tales of a Son of a Brit (1995)
Vampirella (1996)
Like It Is (1998)
Best (2000)
Chasing Destiny (2001)
.com for Murder (2002)
Johnny Was (2006)
Kirjat

Daltrey, Roger: My Generation – Rocklegendan omaelämäkerta.  (omaelämäkerta)  Suomentanut Jääskeläinen, Pasi Rakas. Bazar, 2018.  ISBN 9789522796073
Aiheesta muualla

Kuvia tai muita tiedostoja aiheesta Roger Daltrey Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Latvia  Tšekki  Alankomaat  Puola 
Tieteilijät:  CiNii 
Taiteenala:  Discography of American Historical Recordings  MusicBrainz 
Henkilöt:  DDB  Elonet  Yle 
Muut:  Europeana  IdRef
537

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Ostrogoottien kuningas Vitiges alkoi piirittää Roomaa.
Hagia Sofia vihittiin käyttöön Konstantinopolissa.
Kuolleita

11. marraskuuta – Pyhä Silverius, paavi
Aiheesta muualla

Kuvia tai muita tiedostoja aiheesta 537 Wikimedia Commonsissa
8. Porin rykmentti 3. pataljoona

N:o 8. Porin rykmentin 3. pataljoona entinen Turun pataljoona oli valkoisten länsiarmeijan Linderin ryhmän N:o 8. Porin rykmenttiin kuuluva joukko-osasto Suomen sisällissodassa. Pataljoonan komentaja oli everstiluutnantti Johan Linsén ja väliaikaisena komentajana jääkärivänrikki Johan Elis Valfrid Koivula.
Joukko-osastot

1. komppania
Päällikkö: jääkärivänrikki Aarne Aleksander Peltonen, (24. huhtikuuta 1918 alkaen).
2. komppania
Päällikkö: jääkärivänrikki Paavali Alarik Kaski {toimi aikaisemmeni Turun pataljoonassa).
3. komppania
Päällikkö: jääkärivänrikki Gustaf Runar Renholm (toimi aikaisemmin von Hertzenin hiihto-osastossa).
Konekiväärikomppania
Päällikkö: insinööri Torsten Lydecken.
7,62×39 mm

Teräshylsyinen 7,62×39 mm patruuna.

7,62×39 mm (7.62×39 M1943) on patruuna, joka kehitettiin Neuvostoliitossa toisen maailmansodan lopulla. Kehitystyön johti alunperin natsi-Saksan armeijan havainto siitä, että tavallinen täysitehoinen patruuna, jolla kykeni teoreettisesti ampumaan noin 1000 m:n etäisyydelle,  oli tarpeettoman tehokas taisteluolosuhteissa, joissa naamioituneen maalin havaitseminen yli 400 metrin päästä oli vaikea tehtävä. Kehitettiin uusi patruuna 7,92 x 33 mm Kurz, jonka teho oli riittävä käytännön taisteluolosuhteissa. Samalla patruunan valmistus oli edullisempaa sekä paino että koko pienemmät mikä mahdollisti suuremman patruunamäärän painon pysyessä samana. Neuvostoliitto totesi patruunan ja sitä ampuvan aseen edut ja kehitti vastaavan patruunan kaliperiin 7,62 x 39 mm.
Ensimmäinen patruunalle pesitetty sarjatuotantoase oli SKS-karbiini, mutta se on tullut tunnetuksi maailman yleisimmän rynnäkkökiväärin AK-47:n ja sen eri variaatioiden käyttämänä patruunana.
Suomen puolustusvoimat käyttää kyseistä patruunaa muun muassa rynnäkkökivääreissä ja 7,62 KvKK 62 -konekiväärissä. Patruunan valintaan vaikutti se että ampumaetäisyydet Suomen peitteisessä maastossa jäävät yleensä lyhyiksi, ja että RK:n esikuva, äärimmäisen toimintavarmaksi havaittu AK-47 käytti tuota patruunatyyppiä.
Patruunan ominaisuuksia

Kaliperi 7,62 x 39 mm
Ruutimäärä 1,6 grammaa
Lähtönopeus 710 m/s
Luodin paino 7.96 grammaa
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia patruunasta (Arkistoitu – Internet Archive)
536

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Frankit tunkeutuivat Provenceen
Vitiges valittiin ostrogoottien kuninkaaksi.
Ilmastonmuutos vuosina 536–545 alkoi ilmakehän himmentyessä mahdollisesti jonkin pohjoisen pallonpuoliskon tulivuoren purkauksen seurauksena. Ajanjakso kesti kymmenen vuoden ajan.
Kuolleita

22. huhtikuuta: Pyhä Agapetus I, paavi
Theodahad, ostrogoottien kuningas
Japanin keisari Ankan
Aiheesta muualla

Kuvia tai muita tiedostoja aiheesta 536 Wikimedia Commonsissa
500 cc (albumi)

| 500 cc Popeda |
| --- | --- | --- |

Studioalbumin tiedot
 Äänitetty : Nekalan Sikalassa 1996–1997
 Julkaistu: 1997
 Tuottaja(t): Costello Hautamäki
 Tyylilaji: suomirock
 Levy-yhtiö: Poko Rekords
Listasijoitukset
  Suomi: 5. (huhtikuu 1997)
Popedan muut julkaisut
| Live at the BBC 1995 | 500 cc 1997 | Hittejä, kersantti Karoliina! 1997 |
500 cc on suomalaisen Popeda-yhtyeen neljästoista studioalbumi, joka julkaistiin vuonna 1997.
Kappaleet

Hei, pikku sisko – 3.26 (säv. ja sov. V-P. Hautamäki, san. Pauli Mustajärvi)
Beibi lähtee vankilaan – 4.08 (säv. ja sov. V-P. Hautamäki, san. Heikki Salo)
Mannaa mammonaa – 2.17 (säv. ja sov. V-P. Hautamäki, san. Mika Sundqvist)
Vaisto vaatii toimimaan – 3.17 (säv. ja sov. V-P. Hautamäki, san. Pauli Hanhiniemi)
Kylän suurin kypärä – 4.30 (säv. ja sov. V-P. Hautamäki, san. Pauli Mustajärvi)
Minä, sinä ja Mannerheim – 3.52 (säv. san. ja sov. Vesa Jokinen)
Mustameri ja mies – 3.32 (säv. ja sov. V-P. Hautamäki, san. Pauli Mustajärvi)
Kruisaillaan – 3.42 (säv. ja sov. V-P. Hautamäki, san. Mika Sundqvist)
Se istahtaa mun pöytään – 4.09 (säv. ja sov. V-P. Hautamäki, san. Pauli Hanhiniemi)
Kaasu pohjaan jää – 3.22 (säv. ja sov. V-P. Hautamäki, san. Pauli Hanhiniemi)
Liian kiltti mies – 3.38 (säv. , san. ja sov. Matti Viitala)
Mun beibi ei putoo milloinkaan – 4.03 (säv. ja sov. V-P. Hautamäki, san. Pauli Mustajärvi)
Kunnon töihin – 4.45 (säv. ja sov. V-P. Hautamäki, san. Juice Leskinen)
Lopeta ny! – 3.38 (säv. ja sov. V-P. Hautamäki, san. Pauli Mustajärvi)
Tekijät > Kokoonpano levyllä

Pate Mustajärvi: laulu
Costello Hautamäki: kitara, Hüghes Kettner Tri-Amp, laulu
Jyrki K. Melartin: basso, laulu
Jukkis Järvinen: piano, urut
Kari ”Hohdin” Holm: Premier-rummut, Paiste-pellit
Tekijät > Kokoonpano levyllä > Vierailijat

Mikko Kangasjärvi: haitari (”Hei, pikku sisko”)
Lucjan Czaplicki: saksofonit ja klarinetti
Mika Sundqvist: takalaulu & basso (”Cruisaillaan”)
Vesku Jokinen: laulu (”Minä, sinä ja Mannerheim”)
Pauli Hanhiniemi: huuliharppu (”Kaasu pohjaan jää”)
Tekijät > Muut

Äänitetty Nekalan Sikalassa 1996–1997.
Miksattu MSL-studiolla maaliskuussa 1997.
Tuottaja: Costello Hautamäki
Kannet: Juho Juntunen
559

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Kutrigurit hyökkäsivät johtajansa Zaberganin johdolla Balkanille. Itäroomalainen sotapäällikkö Belisarius kukisti Zaberganin joukot taistelussa, minkä jälkeen kutrigurit suostuivat vuosittaista rahallista maksua vastaan palaamaan takaisin kotimaahansa.
Kuolleita

Ida, Bernician kuningas.
Aiheesta muualla

Kuvia tai muita tiedostoja aiheesta 559 Wikimedia Commonsissa
861 Aïda

| 861 Aïda |
| --- | --- |
 1917 BE 
Löytäminen
Löytäjät:  Max Wolf
Löytöaika:  22. tammikuuta 1917
Kiertoradan ominaisuudet
Keskietäisyys Auringosta:  3,14 AU
Pienin etäisyys Auringosta:  2,81 AU
Suurin etäisyys Auringosta:  3,46 AU
Eksentrisyys:  0,103
Kiertoaika Auringon ympäri:  2029 päivää  5,56 vuotta
Inklinaatio:  8,05°
Fyysiset ominaisuudet
Läpimitta:  67 km
Pyörähdysaika:  10,95 h
Absoluuttinen kirkkaus:  9,60
Albedo:  0,057
861 Aïda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1917. Pikkuplaneetta sai nimensä säveltäjä Giuseppe Verdin Aïda-oopperan mukaan. Ennen kuin tämä asteroidi sai nimensä se tunnettiin tunnuksella 1917 BE.
480 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Persian hallitsija Kserkses I lähti valloittamaan Kreikkaa. Persialaiset voittivat Thermopylain taistelun mutta hävisivät Salamiin taistelun, jonka jälkeen he joutuivat vetäytymään Kreikasta.
Karthago hyökkää Sisiliaan, jossa kreikkalaiset asuvat. Kserkses I:n foinikialaiset alamaiset välittivät todennäköisesti hallitsijansa vaatimuksen Karthagolle.
Syntyneitä

Euripides, kreikkalainen näytelmäkirjailija
Antifon, attikalainen puhuja
Filolaos, ateenalainen matemaatikko ja filosofi
Kuolleita

Leonidas I, Spartan hallitsija
Ksenofanes, kreikkalainen filosofi
Aiheesta muualla

Kuvia tai muita tiedostoja aiheesta 480 eaa. Wikimedia Commonsissa
8. Porin rykmentti 2. pataljoona

Paavo Talvela
N:o 8. Porin rykmentin 2. pataljoona alias Kristiinan lentävä pataljoona oli valkoisten länsiarmeijan Linderin ryhmän N:o 8. Porin rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Paavo Juho Talvela (toimi aikaisemmin Kristiinan suojeluskunta-alueen päällikkönä ja perusti Kristiinan lentävat komppaniat)
Pataljoonassa oli myös yksi Turun komppania.
Joukko-osastot

5. komppania eli Kristiinan 1. lentävä komppania
Päällikkö: jääkärivänrikki Max Josef Lindblom (haavoittui 30 maaliskuuta 1918 Noormarkussa), jääkärivaravääpeli Karl Fredrik Sovelius.
6. komppania
Päällikkö: jääkärialiupseeri Kosti Johannes Pollari.
7. komppania
Päällikkö: jääkärivänrikki Karl Arne Särämö (siirrettiin Kristiinan krenatööripataljoonaan 14. maaliskuuta 1918, S. Kanerva, jääkärivänrikki Juho Oiva Sairio (huhtikuusta 1918 alkaen, toimi komppaniassa aikaisemmin joukkureenjohtajana).
8. Konekiväärikomppania
Päällikkö: aliupseeri Eero Loimaranta, komppanianpäällikkönä 21. helmikuuta alkaen jääkärialiupseeri Antti Porre  (siirrettiin 14. maaliskuuta Kristiinan krenatööripataljoonaan).
Pataljoonassa palvelleet Saksan jääkärit

Polkupyöräosaston ja komppanianpäällikkönä jääkärivääpeli Yrjö Artturi Kares, jääkäri Juho Leino Ferdinand Leppälax.
818 Naval Air Squadron

Kolme lehtolaivueen käyttämää Faire Swordfish Mk I lentokenetta.
818 Naval Air Squadron (818 NAS) oli Britannian Kuninkaallisen laivaston ilmavoimien lentolaivue, joka perustettiin elokuussa 1939.